經數: 一七三五

經名: 大方廣佛華嚴經疏卷第三

頁數: 五二一

上              欄

未有一法而非敎體. 然後二門正是經宗. 融

取前八無所遺矣. 第六宗趣通1別者. 語之

所尙曰宗. 宗之所歸曰趣. 先明其通後

顯於別. 前中通論一代佛敎. 諸部異計各

是一宗. 謂十八本二各不同故. 以義相從更

復合之. 然墮朝大衍法師. 總立四宗. 一因

緣宗. 謂薩婆多. 二假名宗. 謂卽經部. 三不眞

宗. 謂諸般若. 四眞實宗. 謂法性眞理佛性等

敎. 又此四宗初名立性. 二名破性. 三名破

相. 四名顯實. 初二小乘. 後二大乘. 2各初淺

後深. 此亦有理. 但收義不盡. 以十八部中

但判二故. 今總收一代時敎. 以爲十宗. 第

一我法俱有宗. 謂犢子部等. 彼立三聚. 一

有爲. 二無爲. 三非二聚. 非二卽我. 又立五

法藏. 謂三世爲三. 無爲爲四. 第五不可說

藏. 我在其中. 以不可說爲有爲無爲故. 然

此一部. 諸部論師共推不受. 呼爲附佛法外

道. 以諸外道所計雖殊皆立我故. 二法有

我無宗. 謂薩婆多等. 彼立諸法不離色心.

或立三世無爲. 或分五類皆無有我. 以

無我故. 異外道計. 又於有爲之中立正因

緣. 以破外道邪因無因. 然西域邪見雖九十

五種. 或計二十五諦從冥生等. 或計六句

和合生等. 或謂自在梵天等生. 或謂時方

微塵虛空宿作等. 而爲世間及涅槃本. 統收

所計不出四見. 謂數論計一. 勝論計異.

勒沙婆計亦一亦異. 若提子計3非一非異.

若計一者. 則謂因中有果. 若計異者. 則

謂因中無果. 三則亦有亦無. 四則非有非

中              欄

無. 餘諸異計皆不出此. 雖多不同. 就其結

過不出二種. 從虛空4自然生. 卽是無因.

餘皆邪因. 此方儒道二敎亦不出此. 5如

莊老皆計自然. 謂人法地地法天. 天法道

道法自然. 若以自然爲因能生萬物. 卽是

邪因. 若謂萬物自然而生. 如鶴之白如烏

之黑. 卽是無因. 周易云. 易有6太極是生兩

儀. 兩儀生四象. 四象生八卦. 八卦定吉凶.

吉凶生大業者. 太極爲7因卽是邪因. 若謂

一陰一陽之8謂道. 卽計陰陽變易能生萬

物. 亦是邪因. 若計一爲虛無自然. 則亦無

因. 然無因邪因乃成大過. 謂自然虛空等生

應常生故. 以不知三界由乎我心. 從癡

有愛流轉無極. 迷正因緣故異計紛然. 安

知因緣性空眞如妙有. 言有濫同釋敎者.

皆是佛法之餘. 同於涅槃盜牛之喩. 乳色

雖同不能善取醍□. 肉□驢乳安成□

酪. 廣明異計. 如瑜伽第六. 顯揚第九第十.

婆沙十一十二. 及金七十論說. 中百等論

亦廣破之. 今但說正因緣已總破諸計. 是

如佛法之淺淺. 已勝外道之深深. 三法無去

來宗. 謂大衆部等. 說有現在及無爲耳. 其

過未之法體用俱無. 四現通假實宗. 謂說假

部. 就前現在之中法在蘊爲實. 在界處爲

假. 其成實論經部師卽是此類. 五俗妄眞實

宗. 卽說出世部等. 謂世俗是假以虛妄故.

出世反上. 六諸法但名宗. 謂一說部等. 一切

我法9唯有假名. 無實體故七三性空有宗.

謂遍計是空. 依圓有故. 八眞空絶相宗. 謂心

下              欄

境兩亡直顯體故. 九空有無□宗. 謂五融

雙絶而不□兩存. 眞如隨緣具□沙德故.

十圓融具德宗. 謂事事無□主伴具足無盡

自在故. 然此十宗後後深於前前. 前四唯小.

五六通大小. 後四唯大乘. 七卽法相宗. 八卽

無相宗. 後二卽法性宗. 又七卽始敎. 八卽

頓敎. 九卽終敎. 十卽圓敎. 又爲七亦名二諦

俱有宗. 謂勝義眞實故不無世俗. 因果不

失故是有. 如深密瑜伽等第八亦名二諦

雙絶宗. 謂勝義離相故. 非有世俗. 緣生

如幻故是無. 如掌珍頌云. 眞性有爲空如幻

緣生故. 無爲無有實不起似空華等. 卽般

若三論中一分之義. 九二諦無□宗. 如維

摩法華等. 義如前顯. 然十宗五敎. 互有寬

陝. 敎則一經容有多敎. 宗則一宗容具多

經. 隨何經中皆此宗故. 若局判一經以爲

一敎. 則抑諸大乘. 又夫立敎. 必須斷證階

位等殊. 立宗但明所尙差別. 前之六宗執

法有異故分六宗. 斷證次位不離八輩合

爲一敎. 餘義如前立敎中*辯. 第二顯別宗

者. 一切諸經各自有宗. 今此別明此經宗

趣. 然楞伽云一切法不 生. 不應立是宗者.

斯言遣滯. 若無宗之宗則宗說兼暢. 略以二

門分別. 先[&FFFF]#異解後申今義. 前中略擧十

說. 一衍法師以無□法界爲宗. 二裕法師.

以甚深法界心境爲宗. 謂法界門中義分

爲境. 諸佛證之以成淨土. 法界卽是一心.

諸佛證之以成法身. 是故初品中云. 無盡

平等妙法界. 皆悉充滿如來身. 末後明入

經數: 一七三五

經名: 大方廣佛華嚴經疏卷第三

頁數: 五二二

上              欄

法界品. 故知唯以法界爲宗. 三有說. 以緣

起爲宗. 法界緣起相卽入故. 四有云. 以唯

識爲宗. 經說三界唯一心現心. 如工□師

故. 五敏印二師同以因果爲宗. 謂此經廣

明菩薩行位之因. 及顯所成果德. 下文不

離此故. 六遠法師以華嚴三昧爲宗. 謂因

行之華能嚴佛果故. 七□多三藏. 以四十

二賢聖觀行爲宗. 說其行位令成觀故. 八

有說言. 以海印三昧爲宗. 逆順理事乃至

帝網. 如海波澄一時現故. 九光統律師. 以

因果理實爲宗. 以因果是所成行位. 理實

是所依法界故. 十賢首以前各互闕故. 總

以因果緣起理實法界以爲宗趣. 謂前之二

師. 但得所依法界. 三四二師但明緣起. 五

六唯明因果. 七唯因修八唯果用. □皆互闕.

故賢首意. 取光統而加緣起法界之言. 由

光統師以因果卽緣起. 理實卽法界故不

開之. 賢首以因果是緣起中別義. 理實是

法界中別義. 故加總名. 以法界有事理及

無□故. 緣起體上之用故. 所以加之. 二申

今解者. 依後二師而頗爲改易. 若取言略

攝盡. 應言法界緣起不思議爲宗. 若取言

具. 於第十師加不思議. 此則攝一總題. 理

實卽大方. 緣起卽方廣. 法界總該前二. 因果

卽佛華嚴. 觀其總題已知別義. 而法界等

言. 諸經容有. 未顯特異故. 以不思議貫

之. 則法界等皆不思議故爲經宗. 所以龍樹

指此爲大不思議經. 斯良證也. 淨名但明

作用不思議解脫. 蓋是一分之義. 未顯法界

中              欄

融通等不思議故. 不1同也. 若就題中分

體宗用. 則以理實爲體. 緣起爲用. 因果爲

宗. 尋宗令趣理實體故. 法界總攝上三.

今釋前義略分爲二. 一釋名. 二顯義. 今

初. 法界名體. 廣如本品. 今略申其二. 一事

法界. 二理法界. 二法俱含持軌二界. 則性分

不同互用皆通. 二顯義中曲有四門. 第一

別開法界以成因果. 謂普賢法界爲因. 2遮

那法界爲果. 是故因果不離理實法界. 於

中十事五對卽五周因果. 一所信因果. 二差

別因果. 三平等因果. 四成行因果. 五證入因

果. 下當指文. 而此因果互爲宗趣. 一經始

終不離因果故. 但因果爲宗. 不違所依法

界. 第二會融因果以同法界. 法界門中. 亦

有十事五對五爲宗趣. 一敎義相對. 謂擧

敎爲宗顯義爲趣. 或以義爲宗顯敎爲

趣. 以*辯義深令敎勝故. 二人法相對. 擧

人爲宗令知法爲趣. 擧法爲宗令得人

爲趣. 三理事相對. 擧事意令趣理故. 擧理

意在融事故. 四境智相對. 擧所觀境令成

觀智故. 擧修成智令證同眞境故. 五因果

相對. 擧彼修因令證果故. 擧其勝果勸

修因故. 五對別明是宗之趣. 五對相卽爲宗

卽趣. 上五周因果. 不離此五對之法. 卽事

理法界. 肉因果無性當體同眞. 所以但用

法3界爲宗. 亦不違因果. 第三法界因果分

明顯示. 亦有十義五對. 一無等境. 此有二

位. 一在纏性淨法界. 爲所信境. 二出纏

最淸淨法界爲所證境. 二無等心此亦二義.

下              欄

一大菩提心. 爲普賢行本故. 二信悲智等

隨行起故. 三無等行. 此亦二義. 一差別行. 各

別修故. 二普賢行. 一卽一切故. 四無等位. 此

亦二義. 一行布位. 比證別故. 二圓融位. 一證

一切證故. 五無等果. 此亦二義. 一修生果. 今

始成故. 二修顯果本自具故. 此上五對. 各初

句爲宗. 後句爲趣. 又上五中. 初一眞法界.

二卽緣起. 又二三四皆緣起因. 後一緣起果

故. 光統具用二義爲宗. 無所違矣. 第四法

界因果雙融俱離性相. 混然無□自在. 亦有

十義. 一由離相故因果不異法界. 卽因果

非因果也. 此卽相爲宗離相爲趣. 或離相

爲宗. 4亡因果爲趣下九準思. 二由離性

故. 法界不異因果. 卽法界非法界也. 三

由離性不泯性故. 法界卽因果時法界5宛

然. 則以非法界爲法界也. 四由離相不

壞相故. 因果卽法界時因果歷然. 則以非

因果爲因果也. 五離相不異離性故. 因

果法界雙泯俱融. [&FFFF]#超言慮. 六由不壞不

異不泯故. 因果法界俱存. 現前爛然可見.

七由五六存泯復不異故. 超視聽之妙法.

無不□通見聞. 絶思議之深義. 未[&FFFF]#□

於言念. 八由法界性融不可分故. 卽法界

之因果各同時全攝法界. 無不皆盡. 九因

果各全攝法界時. 因果隨法界. 各互於因

果中現. 是故佛中有菩薩. 普賢中有佛也.

十因果二位. 各隨差別之法. 無不該攝法

界故. 一一法一一行. 一一位一一德. 皆各總

攝無盡無盡帝網重重諸法門海. 是謂華嚴

經數: 一七三五

經名: 大方廣佛華嚴經疏卷第三

頁數: 五二三

上              欄

無盡宗趣. 上之四門. 初一卽體之用. 次一卽

用之體. 三卽體用雙顯. 四卽體用鎔融. 又初

一卽因果緣起. 次一卽理實法界. 三卽雙明.

後一卽不思議. 旣以第四融前. 則四門一

揆. 故卽照而遮. 卽遮而照. 雙照雙遮圓明

一觀. 契斯宗趣矣. 第七部類品會者. 旣知

旨趣沖深未審能詮文言廣陝. 於中有四.

一彰本部. 二顯品會. 三明支類. 四*辯論

釋. 初中性海之詮. 常說遍說. 言窮法界

難可限量. 今自陝之寬略爲十類. 一略本

經. 卽今所傳八十卷本. 及舊譯六十卷. 皆是

十萬偈中之略譯未盡故. 二下本經. 謂摩訶

衍藏. 是文殊師利1與阿難海. 於鐵圍山間

結集此經. 收入龍宮. 龍樹菩薩往龍宮. 見

此大不思議經. 有其三本. 下本有十萬偈四

十八品. 龍樹誦得流傳於世故. 智度論2名

此爲不思議經. 有十萬偈. 梁攝論中名百

千經. 西域記. 說遮3拘槃國有此具本. 三中

本經. 卽彼所見. 有四十九萬八千八百偈.

一千二百品. 四上本經. 卽彼所見. 有十三千

大千世界微塵數偈. 一四天下微塵數品. 此

上二本. 非閻色提人心力能持. 故不傳之.

五普眼經. 卽海雲所持. 以大海量墨. 須彌

聚筆書此普眼法門一品中一門. 一門中一

法. 一法中一義. 一義中一句不得少分. 何

肉能盡. 但是入深法界菩薩陀羅尼力之所

能持. 已下諸經. □非凡力能受. 六同說經.

謂約一類須彌山形世界. 遍於虛空容毛

端處. 以言聲說無有窮盡. 如不思議法品

中              欄

云. 如一佛身. 以神通力轉如是等差別法

輪. 一切世法無能爲喩. 如是盡虛空界. 一

一毛端分量之處. 乃至一一化身. 皆如是說.

音聲文字句義一一充滿法界等. 又阿僧祇

品云. 光中見佛不可說. 佛所說法不可說.

乃至於彼一一修多羅. 分別法門不可說

等. 此意但約一類音聲說法. 已不可結集.

豈下位能持. 七異說經. 謂樹形等世界旣異.

其中衆生報類亦別. 如來於彼現身立敎施

設不同. 不可定其色與非色言非言等.

則部類難量. 八主伴經. 謂遮那所說. 雖遍

法界然與諸佛互爲主伴. 如說十住時.

十方來證. 皆言我國皆說等. 則前七經皆

有主伴. 九眷屬經. 謂餘根器不能聞此通

方之說. 隨宜說敎令入此門. 皆爲此經勝

方便. 故名爲眷屬. 故下4經云. 普眼修多羅.

以佛刹微塵數修多羅爲眷屬等. 則前八

皆有眷屬. 十圓滿經. 謂此上諸本. 總融爲

一無盡大修多羅海. 隨一會一品一句一文.

皆攝一切無有分限. 故現相品云. 毘盧遮

那佛願力周法界一切國土中□轉無上輪

等故. 七十三中名圓滿因輪此之謂也. 第二

品會差別者. 卽顯今經與晉譯同異. 今經

九會. 以晉經第七會初闕十定品重會普光.

故唯八會. 5今有三十九品. 初會有六品.

彼經唯三十四. 由初會中唯有二品. 一世

間淨眼品. 卽今世主品. 二盧舍那品. 卽今現

相已下五品. 初會闕四兼闕十定. 故唯三十

四品. 餘諸品會大同名有小異. 至文當顯.

下              欄

第三明支類者. 於中復二. 先顯支流卽別

行經. 藏中兜沙經一卷. 是名號品. 菩薩本業

經一卷. 是淨行品. 小十住經一卷. 是十住品.

大十住經四卷. 及漸備一切智德經四卷. □

是十地品. 第目菩薩所問三昧經二卷. 是十

定品. 無邊功德經一卷. 是壽量品. 如來性

起微密藏經6二卷. 是出現品. 度世經六卷.

是離世間品. 羅摩伽經三卷. 是入法界品.

此等□是隨器受持大本支出. 二明流類.

謂修慈經一卷. 金剛□經7十卷. 如來不思

議境界經一卷. □是華嚴流類而非本部別

行. 或是別行來未盡者. 未敢詳定. 餘如纂

靈記辯. 第四論釋者. 略擧其四. 一龍樹旣

得下本. 遂造大不思議論. 亦十萬頌備傳

西域. 此方十住毘婆沙論十六卷. 卽是彼論

釋十地中初之二地. 二世親菩薩. 造十地

論釋十地品. 魏朝勒那三藏. 又菩提流支各

□一本. 光統奏請. 令二三藏參成一本爲

十二卷. 卽今見傳. 三北齊劉謙之. 於淸□

山感通造論六百卷. 備釋一經. 四後魏僧

靈*辯. 於五臺山頂戴此經. 行道一載. 遂

悟玄旨. 造論一百卷. 亦傳於世. 第八傳

譯感通分二. 先明□譯年代. 後明傳通感

8徵. 前中此經前後通唯二譯. 幷其補闕四本

不同. 一晉義熙十四年. 北天竺三藏. 佛度

跋陀羅. 此云覺賢. 於楊州謝司空寺□梵

本. 三萬六千頌成晉經五十卷. 或六十卷.

沙門法業筆受. 慧嚴慧觀潤色. 謝司空寺者.

卽今潤州興嚴寺是. 由興華嚴故. 二大

經數: 一七三五

經名: 大方廣佛華嚴經疏卷第三

頁數: 五二四

上              欄

唐永隆元年中. 天竺三藏地婆訶羅. 此云

日照. 於西京大原寺. 譯出入法界品內兩處

1脫文. 一從摩耶夫人. 後至彌勒菩薩前中

間天主光等十善知識. 二從彌勒菩薩後至

三千大千世尊微塵數善知識前中間. 文殊

申手過一百一十由旬按善財頂. 十五行

經. 大德道成律師薄塵法師大乘基法師等

同譯. 復禮法師潤文. 依六十卷本爲定. 三

證聖元年. 于□三藏實叉難陀. 此云喜學.

於東都佛授記寺再譯舊文. 兼補諸闕. 計

益九千頌. 通舊總四萬五千頌. 合成唐本八

十卷. 大德義淨三藏. 弘景禪師圓測法師

神[&FFFF]#法師法寶法師賢首法師等同譯. 復禮

法師綴文. 四卽於前第三本中. 雖益數處

[&FFFF]#脫日照三藏所補文殊. 按善財頂之文.

卽賢首法師. 以新舊兩經勘. 以梵本將日

照補文. 安喜學脫處. 遂得文續義連. 其文

之要至下當*辯. 今之所傳卽第四本. 其第

三本先已流傳. 故今世上之經. 猶多脫者卽

第三本. 願諸達識見闕而續之. 二明傳通

感應者. 自晉譯微言則雙童現瑞. 唐□至

敎則甘露呈祥. 冥[&FFFF]#昭然親紆御筆. 論成

西域則地震光流. 志徹淸□則感通玄悟.

其書2寫則經輝五3色. 楮香四達冬□發艶

瑞鳥銜華. 讀誦則4□然履空. 煥若臨鏡.

每含舍利適會神僧. 涌地現金色之身.

昇天止修羅之陣. 觀行則無生入證. 偈[&FFFF]#

排空. 海神聽而時雨滂5□.  天童迎而大水

□漫. 講說則華梵通韻人天共遵. 洪水斷流

中              欄

神光入宇. 良以一文之妙攝義無遺. 故一

偈之功能破地獄. □掌之水尙拯生靈故讀

誦思修功齊種智. 宿生何幸感遇斯文. 其

事跡昭彰備於傳記. 第九總釋名題中. 先

解經題後明品稱. 今初. 總題包於別義.

該難思之法門. 無名之中. 强以十門分別.

一通顯得名. 二對*辯開合. 三具彰義類.

四別釋得名. 五展演無窮. 六卷攝相盡. 七

展卷無□. 八以義圓收. 九攝6歸一心. 十泯

同平等. 今初. 諸經得名有其多種. 或以人爲

目. 或以法爲名. 人有請說等殊. 法有法喩

等別. 或體或用或果或因. 乍複乍單其類繁

廣. 今經受稱亦多種不同. 一從數彰名. 如

梁攝論第十勝相中云. 百千經者. 是華嚴經

有十萬頌是也. 二從喩受名. 如涅槃及觀

佛三昧經. *名此經爲雜華經. 以萬行交雜

緣起集成故. 三從法彰名. 如智論釋囑累

品. *名此經爲不思議解脫經. 四從義用

受名. 如下離世間品及出現品. 各有十名

者是. 依今梵本. 云摩訶毘佛略勃陀健拏驃

訶修多羅. 此云大方廣佛雜華嚴飾經. 今略

雜飾字耳. 前三異名義多總略. 二品十目多

從別7義. 又局當品. 故今譯者具以六字

爲名. 則人法雙題. 法喩齊擧. 具體具用有

果有因理盡義圓故標經首. 二對*辯開合

者. 題中七字有十事五對. 一敎義相對. 謂經

之一字是能詮敎. 大等六字是所詮義. 二

就義中法喩一對. 謂大等是法. 華嚴是喩.

三就法中人法一對. 謂大方廣是所證無障

下              欄

□法. 佛是能證之人. 亦名境智一對. 四就

法中揀持一對. 大之一字是揀方. 廣是持.

卽揀大異小. 揀實異權. 揀果異因. 亦

是體用一對. 大方是體大方無隅故. 廣卽

是. 用. 五就人中. 借下華字以喩其因. 卽因

果一對. 佛是果故. 是以單用華字則8但喩

因. 若合以華嚴. 則亦喩上之四字. 至下當

明. 三具彰義類者. 謂大等七字義皆無量.

□略以十義釋之. 初明大十義者. 一體

大. 謂若相若用等. 皆同眞性而常遍故. 卽

是大字. 涅槃云. 所言大者名之爲常. 此明

體不變易. 如人最長故名爲大. 又云大者.

其性廣博猶如虛空. 此明體遍. 二者相大.

謂□沙性德無不具故. 互相卽入微細重重

等. 具十玄門. 皆其相故. 卽經方字方者法

也. 三用大. 謂業用周普如體遍故. 卽經廣字.

涅槃云. 又大者. 能建大義卽是約用. 良以

涅槃無廣. 廣與大同故. 以廣釋大. 方廣無

大. 大與廣合故. 以大釋廣. 今經具有故

9各配之四果大. 謂智斷依正普周法界故.

卽經佛字. 五因大. 謂發菩提心起解行願

證. 精勤匪懈成諸位故. 卽經華字. 六智大.

謂大智爲主. 運諸萬行遍嚴一切無所遺

故. 卽經嚴字. 七者敎大. 謂一文一句無不

結通. 遍於一切十方三際重重無盡故. 卽是

經字. 八者義大. 謂所詮法盡窮法界. 乃至

帝網無所遺故. 卽總是六字. 九者境大. 以

上法門. 普以無盡10一一爲化境故. 十者業

大. 謂盡三際時窮法界處. 常將此法利

經數: 一七三五

經名: 大方廣佛華嚴經疏卷第三

頁數: 五二五

上              欄

益衆生. 無休息故. 如攝大乘等七種大性.

不離於此. 二方十義者. 方者法也. 卽前十

大皆名爲法. 謂體法相法等. 三廣十義者. 廣

者多也. 用多繁興. 包無不盡故. 則前十皆

多. 卽明一遍一切名之爲大. 一攝一切

名之爲廣. 亦可反此. 此約離釋. 若合釋

方廣二字. 亦有十義. 一廣依義. 謂言敎繁廣

爲生依故. 二廣說義. 宣說廣大甚深法故.

三廣破義. 破一切障無有餘故. 四廣超義.

無有諸法能比類故. 五廣治義. 具攝無邊

對治之法. 爲能治故. 六廣攝義. 通攝無邊

異類法故. 七廣德義. 具攝二嚴諸勝德故.

八廣生義. 能生無量廣大果海故. 九廣絶

義. 非是心識稱量所能知故. 十廣知義. 具

足種智破邪見障無有餘故此之十義. 前

四卽雜集第十一中四義. 後六卽入大乘論

第一中六義. 四解佛十義者. 卽是十佛. 大

卽法界佛. 方卽本性佛. 廣卽涅槃佛. 及隨樂

佛. 佛卽成正覺佛. 華卽願佛. 及三昧佛. 嚴卽

業報佛. 經卽住持佛. 總不離心. 七字皆是

心佛. 釋十佛義. 如八地中及離世間品*辯.

又佛地論第一說. 佛亦具十義. 謂具一切智

一切種智. 離煩惱障及所知障. 於一切法一

切種相. 能自開覺. 亦能開覺一切有情. 如

睡夢覺如蓮華開. 故名爲佛. 又眞諦引眞

實論. 亦有十義恐繁不引五釋華十義

者. 一含實義. 表於法 界含性德故. 二光淨

義. 本智明顯故. 三微妙義. 一一諸行同法

界故. 四適悅義. 順物機故. 五引果義. 行爲

中              欄

生因起正覺故. 六端正義. 行與願俱無所

缺故. 七無染義. 一一行門三昧俱故. 八巧成

義. 所修德業善巧成故. 九[&FFFF]#馥義. 衆德住持

流馨彌遠故. 十開敷義. 衆行敷榮令心開覺

故. 然華有二種. 一草木華喩萬行因. 然或

1因與果俱. 或不與俱. 二嚴身華通金玉等.

喩於神通衆相等. 唯與果俱. 前十義中. 一

五九十局於草木. 餘通二華. 六釋嚴者. 卽

上十華同嚴一佛爲嚴不同. 亦是十義. 又

上十華. 如次嚴前十佛. 卽是十義而總別無

□. 更有十義. 一用因嚴果以成人是佛華

嚴. 果由因得故. 二以果嚴因. 以顯勝成果

之後. 令一一因行皆無際故. 三以人嚴法

而顯用. 謂佛曠劫修因. 方顯法之體用故.

四以法嚴人以顯圓. 若不得法之體用. 因

果不能圓妙故. 五以體嚴用. 以令周.

謂用不得體不同遍故. 六以用嚴體而知

本. 若無大用. 不顯體本之廣2大故. 七以

體嚴相而知妙. 謂相若有體. 便卽入重重

故. 八以相嚴體以明玄體. 若無相不顯體

深玄故. 九以義嚴敎超言念. 由所詮難思

能詮言離故. 十諸因互嚴以融攝. 如禪非

智無以窮其寂. 智非禪無以深其照等.

又上來互嚴. 皆有相資相卽四句. 今且約理

行互嚴. 以明. 初相資四句者. 一理由修顯

故. 以行華嚴理. 二行從理發. 則以理華

嚴行. 梁攝論云. 無不從此法界流. 無不

還證此法身故. 三理行俱融不二而二. 非

眞流之行. 無以契眞. 非起行之眞不從

下              欄

行顯. 良以體融行而因圓. 行該眞而果滿.

是故標爲佛華嚴也. 四理行俱泯二而不二.

以理之行故非行. 行之理故非理. 是則能

所兩亡超情絶3相. 非嚴非不嚴. 是謂華嚴.

相卽四句. 理行全收準思可見. 則法喩交

映昭然有在. 七4釋經十義. 雜心五義. 已見

上文. 佛地論有二義. 一貫穿所說. 二攝持

所化. 卽雜心結□一義5合之應除結□開

成六義. 依此方訓復有四義. 一常二法□

如前*辯. 三經義. 卽衆生徑路四典義. 令見

聞正6法故. 寶雲經中亦有十義. 恐繁不

引. 第四別釋得名者. 先得後釋. 先得名者.

大以當體受名. 常遍爲義. 常則□無初際.

遍則橫該無外. 方以就法得名. 軌持爲義.

雙持體相軌生物解故. 廣以從用得名.

包博爲義. 包則廣容博則廣遍. 佛以就人

得名. 覺照爲義. 照則朗萬法之幽邃. 覺

則悟大夜之重昏. 華以從喩得名. 感果嚴

身爲義. 感果則萬行圓成. 嚴身則衆德備

體. 嚴以功用受名. 資莊爲義. 謂資廣大之

體用. 莊眞應之佛身. 經以能詮得名. 攝持

爲義. 持性相之無盡. 攝衆生之無邊. 後釋

名者. 一就法中體用相對. 大之方廣. 謂有

體之相用故. 方廣之大. 有相用之體故. 皆

依主釋. 若相卽者. 卽持業釋. 二就人中果行

相望. 佛之華. 非因位之行故. 華之佛. 非餘

行之佛故. 亦通相卽. 三以人法相對. 大方

廣之佛華嚴. 非小權乘之佛等故. 佛華嚴之

大方廣. 非因位所得法故. 相卽可知. 四

經數: 一七三五

經名: 大方廣佛華嚴經疏卷第四

頁數: 五二六

上              欄

敎義相對. 亦通二釋. 敎望於義. 及前人望

於法. 兼通有財. □可思準. 第五展演無窮

者. 謂初於最淸淨法界. 開爲理智兩門. 卽

涅槃菩提之異. 又理開體用卽大方廣. 智

開因果卽佛華嚴. 總連合成詮. 卽題中經

字. 又展此目以爲初會. 初會總故. 十海是

理. 十智是智. 十海之中含於體用. 十智之中

亦含因果. 又華藏世界及遮那遍中. 卽依正

二果皆是佛字. 大威光太子略示因華. 彼二

所證所觀卽大方廣. 卽總成一會. 所信因果

體用. 又展此會. 以成後八四周因果. 各因

是華果卽是佛. 其所修所證之體用. 卽大方

廣. 又展此九會遍周十方. 謂如第二會光

明覺品*辯一類之會已遍十方. 餘會亦爾.

又展此諸會各有主伴. 如說十住. 十方菩

薩皆來證云. 十方國土皆說此法. 則前遍法

界之會. 各有重重主伴. 乃至遍於塵刹異

類界等. 無盡時會. 皆不出大方廣佛華嚴淸

淨法界. 第六卷攝相盡1者. 謂從後漸卷乃

至不出九會. 九會不離初會. 初會不離總

題. 總題不出理智. 非理不智故理外無智.

非智不理故智外無理. 則理智不二. 亦攝

智從理. 離體無用攝用歸體. 體性自離.

故體卽非體. 本來淸淨强名之淸淨法界.

是以極從無盡乃至一字無字. 皆攝華嚴

性海. 無有遺餘. 第七展卷無□者. 謂正前

展時卽後常卷. 正後卷時卽前常展. 展時卽

卷故. 無量無邊法界海. 一言演說盡無餘.

卷時卽展故. 如來於一語言中. 演說無邊

中              欄

契經海. 第八以義圓收者. 上來諸門. 或以

七字攝盡. 如前已*辯. 或以敎義攝盡. 或

以理智攝盡. 或2以人法攝盡. 或3信解行證

攝盡. 或唯普賢文殊毘盧遮那三聖攝盡.

謂大方廣卽普賢. 普賢表所證法界故. 華嚴

卽文殊. 文殊表能證故. 佛卽遮那具能所

故. 又大卽普賢. 普賢菩薩自體遍故. 方廣卽

文殊. 文殊表卽體之智故. 華卽普賢. 普賢

行故. 嚴卽文殊. 文殊以解起行故. 佛卽圓

解行之. 普賢文殊證法界體用之普賢文殊.

成毘盧遮那光明遍照. 第九攝歸一心者. 上

來諸門乃至無盡. 不離一心. 一心卽法界

故. 起信云. 所言法者. 謂衆生心. 心體卽大.

心之本. 智卽方廣. 觀心起行卽華嚴. 覺心

性相卽是佛. 覺非外來. 全同所覺故理智

不殊. 理智形奪雙亡寂照. 則念念皆是華嚴

性海. 第十泯同平等者. 爲未了者令了自

心. 若知觸物皆心方了心性故. 梵行品云.

知一切法卽心自性. 則成就慧身不由他

悟. 然今4學法之者. 多棄內而外心. 習禪之

者. 好亡緣而內照. □爲5偏執俱滯二邊.

旣心境如如則平等無□. 余曾瑩兩面鏡. 鑑

一盞燈置一尊容. 而重重交光佛佛無盡.

見夫心境互照本智雙入. 心中悟無盡之境.

境上了難思之心. 心境重重智照斯在. 又

卽心了境界之佛. 卽境見唯心如來. 心佛重

重而本覺性一. 皆取之不可得. 則心境兩

亡. 照之不可窮則理智交徹. 心境旣爾. 境

境相望心心互硏. 萬化紛綸皆一致也. 唯

下              欄

證相應名佛華嚴矣. 第二釋品名者. 梵云

薩婆□鉤印6拏7[&FFFF]#驃訶柰耶[&FFFF]#[&FFFF]#□婆娜忙

[&FFFF]#里勿多. 此云一切世間主莊嚴法門威德

名品. 今文存略. 世者時也. 卽是世間主者君

也. 謂卽諸王及佛. 然世間有三. 一器世間卽

是化處. 二衆生世間卽所化機. 三智正覺世

間卽能化主. 主則唯二諸王及佛. 主於器

界及衆生故. 佛非世間. 從所統受稱. 妙謂

法門體用深廣難思. 卽主之所得. 嚴謂8嚴

飾. 乃是多義. 一器世間嚴. 謂其地堅固等.

二衆生世間嚴. 謂衆海各具法門威德故. 三

智正覺世間嚴. 謂於一切法成最正覺. 三

業普周法門無盡故. 所以長行諸王之嚴.

偈頌[&FFFF]#德皆顯嚴佛. 衆生不嚴不感佛興.

正覺不嚴不能爲主. 器界不嚴非眞佛處.

復由佛嚴顯遇者有德. 衆生嚴輔顯佛超

勝. 如是互嚴亦爲妙嚴. 諸經無此廣嚴故.

但初名序品. 今明序已兼正. 故廣[&FFFF]#諸嚴.

以爲華嚴之由序. 舊云. 世間淨眼品者. 謂

所得法眼能淨世間. 故9淨卽嚴義. 餘如前

說

大方廣佛華嚴經疏卷第三

大方廣佛華嚴經疏卷第四

唐淸□山大華嚴寺沙門澄觀撰

等十別解文義者. 然此經. 文富義博. 勢變

多端. 肉一義一文包攝法界. 是以古德明十

經數: 一七三五

經名: 大方廣佛華嚴經疏卷第四

頁數: 五二七

上              欄

例科判. 欲顯難思. 其第一名本末部類. 但

顯此經無盡非科今文. 前已具明. 故今略

之. 加前後鉤鎖亦有十例. 一本部三分科.

二問答相屬科. 三以文從義科. 四前後1[&FFFF]#

疊科. 五前後鉤鎖科. 六隨品長分科. 七隨

其本會科. 八本末大位科. 九本末遍收科. 十

主伴無盡科. 初本部三分者. 謂序正流通.

初品爲序分. 現相品下爲正宗. 流通有無古

有七釋. 一光統律師. 以法界品爲流通. 由

入法界廣無邊故. 二隨遠法師. 以法界品

內善財下屬流通. 寄人顯 法故. 三裕法師.

以法界品後偈爲流通. 以歎德無盡故. 四

有云. 未後二頌爲流通. 以結說無盡歎2益

勸修故. 五或云. 經來未盡. 故無流通. 六或

云. 以餘眷屬經爲此流通. 以彼是此所流

出故. 七或云. 此經總無流通. 以法無盡說

無休息故. 故諸會各無流通. 不同大般若

諸會皆有流通故. 此上七解各是一理. 而前

六皆有第七獨無. 若義會之應成四句. 一

有序正無流通. 如第七. 二唯正宗無二分.

由自初□後 . 皆顯玄微□悟物故. 初雖

列衆而歎佛德. 後雖寄人有修相故. 三

具三分. 四俱不可說. 卽言3亡言故.  約義

包含不可局取. 今依具三以分三分之

興. 彌天高判冥符西域. 今古同遵所以三

者. 夫聖人設敎必有其漸. 將命微言先彰

由致. 故受之以序分. 由致旣彰當機受法.

故受之以正宗. 正宗旣陳務於開濟. 非但

篤於時會. 復令未葉傳[&FFFF]#. 永耀法燈明明

中              欄

無盡. 故受之以流通. 非唯一部當會當品

等. 皆容有之故依三也. 雖六解皆通. 今依

第二. 以奇人進修示物有分流通相故. 故

慈氏云. 若有敬[&FFFF]#心. 亦當如是學. 初之一

解. 令正宗中闕於證入. 第三但屬善財之

一相 故. 末後二偈. 但結偈中佛德 . 非通一

部. 十行等末類有此偈. 經來未盡. 未必在

後眷屬流通. 但約義故. 故依遠公. 二問答

相屬科者. 古云. 此九會中. 大位問答總有五

番. 第一會中. 大衆起四十問. 或當會答盡.

名擧果勸樂生信分. 二從第二會初有四

十問. 至第七會末答盡. 名修因契果生解

分. 中間雖有諸問. □是隨說隨問. 非是大

位問答. 不思議品不問因故. 三第八會初

起二百4句問. 當會答盡. 名託法進修成行

分. 四第九會初起六十*句問. 如來自入師

子頻申三昧. 現相答名頓證法界分. 五福城

東善財心法等別問別答. 名歷位漸證分. 古

德以善財猶屬正宗. 故今旣判入流通. 則

前唯四兼取流通. 以爲五分未爽通塗. 三

以文從義科者. 此經一部有五周因果. 卽爲

五分. 初會中一周因果. 謂先顯舍那果德.

後遮那一品. 明彼本因名所信因果. 二從

第二會至第七會中隨好品. 名差別因果.

謂二十六品5辯因. 後三品明果. 亦名生解

因果. 三普賢行品辯因. 出現品明果. 卽明

平等因果. 非差別顯故. 亦名出現因果. 四第

八會初明五位因. 後明八相果. 名出世因

果. 亦名成行因果. 五第九會中. 初明佛果

下              欄

大用. 後顯菩薩起用修因. 名證入因果. 因

果二門俱證入. 故各分因異果亦爲十也.

四前後*[&FFFF]#疊科者. 一部分二. 謂前九會是

本會. 亦是佛會. 佛爲主故. 從文殊至福城

東已後. □是末會. 亦是菩薩會. 以諸善知

識爲會主故. 二就前中亦二. 初八會明所

成解行. 後一顯所證法界. 三就前中復二.

初七會明歷位修成行. 後一明圓融周普行.

四前中復二. 初明修生因果. 後普賢下二品.

明修顯因果. 五就前復二. 初明修生因.

後不思議法等三品. 明修生果. 六就前復

二. 四明位中因行. 後十定下. 六品明位後

之行. 七就前復二. 初明地前比行. 後第六

一會. 明十地證行. 八就前亦二. 初6明位前

十信行. 後第三會已去三會. 明入位三賢行.

九就前亦二. 初明所信佛果法. 後問明品下

三品. 明能依能信菩薩行. 十就前中復二.

初會明佛依報果. 後名號下三品. 明佛正報

果. 五前後鉤鎖科. 亦分爲十. 一第一會爲

依報因果. 前明依報果. 後毘盧遮那品辯

因. 二更取毘盧遮那. 及第二會初三品. 爲

正報因果. 前因後果. 三以名號至菩薩住

處. 名依起因果. 依於本有而修起故. 前果

後因. 四從問明品至隨好品. 明差別因果

前因後果. 五取不思議下至普賢行品. 爲

圓融因果. 前果後因. 以不思議等與前爲

果. 果別於因. 與後爲果則一一融攝. 然

有六義證成. 一因果相屬科中. 多先果後

因故. 二四十八後未有證成. 普賢行後

經數: 一七三五

經名: 大方廣佛華嚴經疏卷第四

頁數: 五二八

上              欄

有證成者. 結屬前故. 三普賢品初. 無別發

起. 便卽□前云. 略示如來少分境故. 四以

義明之. 不思議法顯佛德難思. 一一圓融

故. 五前雖有問不思議品初重念問故. 六

第二會初已有三業. 爲差別果故. 由斯六

義故. 普賢行品得屬前因. 六取普賢行及

出現品. 爲平等因果前因後果. 七取出現

及離世間品. 爲出現因果. 前果後因. 成佛涅

槃亦因現故. 非說眞成由離世間爲因方

能現世. 八離世間品爲成行因果通辯行

故. 具因果故. 九取離世間品及法界品. 爲

法界因果. 前因後果由離世間稱法界故.

故因不依位果唯證入. 十法界一品自爲證

入因果. 先果後因. 其善財已下亦爲無盡

因果. 先因後果故. 歷事至普賢一毛因則

無盡. 普賢說佛德過虛空. 而果無盡以爲

流通. 故不明之. 六隨品長分科者長分1爲

十. 一通辯敎起因緣分. 二現相品下明佛

果無涯. 大用分三. 毘盧遮那品擧彼2往因

證成分. 四名號下三品. 明大用應機普周分.

五問明品下至十地品末. 明諸位差別3令

修分. 六十定品下至隨好品末. 明差別因圓

果滿分. 七普賢行品下二品. 明普行因成現

果分. 八離世間品明因果超絶世間分. 九法

界品中前分. 明大衆頓證法界分. 十爾時文

殊下. 明一人歷位漸證分. 七隨其本會科者.

亦爲十分一初會名擧果令信分. 二第二會

明能信成德分. 三第三會初賢十住分. 四第

四會中賢十行分. 五第五會上賢十向分. 六

中              欄

第六會聖位十地分. 七第七會因圓果滿分.

八第八會普賢大行分. 九第九會初行成證

入分. 十善財下善友敎證分. 八本末大位科

者. 本會爲九. 末會有五十五. 總爲六十

四分. 九本末遍收科者. 先九會爲九分. 文殊

爲六千比丘說法. 爲第十分. 及善財歷一

百一十善知識.  總一百二十分. 若開諸龍及

三乘會. 及彌勒後文殊普賢三人. 便成一

百二十五. 以慈氏云此長者子經由一百一

十善知識已然後而來至於我所. 則彌勒已

前已有一百一十故. 及三千大千世界微

塵數善友. 其分數彌多. 若合爲一則一百

二十六分. 十住伴無盡科者. 一一會一一品

一一法. 皆結通十方. 如此間說十方虛空

法界一切世界. 乃至一切塵中皆如是說.

此結主經也. 又彼一一會等. 皆有他方塵

數菩薩來證法. 此結伴也. 卽主伴相與周

遍法界. 重疊無盡. 是則段數亦無盡無盡也.

上來十例各顯一理. 然亦無盡. 若依常用

應依三分. 謂初品爲序. 現相4品下正宗.

法界品內5爾時文殊師利從善住樓閣出下

明流通. 序中就文分二. 初此土序. 二結通

十方無盡世界序. 初中復二. 初證信序. 後爾

時如來道場下發起序. 然此二序廣如常解.

今但略陳. 初證信者. 若原其所由. 則阿難請

問如來令置. 如智度論及大悲經說. 若□其

所以意有六焉. 一爲異外道故. 外道經首.

皆立阿優以爲吉故. 此約如是. 二爲息諍

論故. 智度論云. 若不推從佛聞言自制作.

下              欄

則諍論起. 故今廢我從聞. 聞從佛來故6經

傳歷代妙軌不輟. 此局我聞. 三爲離增減

過故. 佛地論云. 應知說此如是我聞. 意避

增減異分過失. 謂如是法我親從佛聞. 文義

決定非謂傳聞有增減失. 四爲斷衆疑故.

眞論引律云. 結集法時. 阿難7昇座變身如

佛. 衆起三疑. 一疑大師涅槃重起. 二疑他

方佛來. 三疑阿難轉身成佛. 說此如是我

聞三疑頓斷. 旣言我聞卽非佛明矣. 上二

義通約信聞. 五爲生信故智論云. 說時方

人令生信故. 此局後四. 六爲順同三世

佛故. 此通六種. 若準佛地論科爲五事. 一

總顯已聞. 二敎起時分. 三別顯敎主. 四彰

敎起處. 五顯所被機. 今依智論開初總顯

已聞. 作信聞二種爲六成就. 一信. 二聞.

三時. 四主. 五處. 六衆. 然信聞二事. 文局初

首義通九會時主二種文義俱通. 處衆二

事文義俱局. 隨相則爾約實互融 . 上來略

依三分二序. 然此經體勢少異. 故依五分

釋文. 而合後二合依人證8入. 就第一擧

果分中. 或科爲十. 一敎起因緣分. 卽初一

品. 二大衆同請分. 三面光集衆分. 四女光示

法分. 五眉間出衆分. 已上在第二品內. 六普

賢三昧分. 七諸佛同加分. 八法主起定分.

九大衆重請分. 已上在第三品內. 十正陳

法海分. 在後三品內. 若以義從文.  且分爲

三. 一敎起因緣分. 二現相下說法儀式分.

三世界成就下正陳所說分. 就初分中亦分

爲十. 一總顯已聞. 二一時下標主時處.

經數: 一七三五

經名: 大方廣佛華嚴經疏卷第四

頁數: 五二九

上              欄

三始成正覺別明時分. 四其地下別顯處嚴.

五爾時世尊下敎主難思. 六有十佛世界下

衆海雲集. 七從爾時如來道場下稱揚[&FFFF]#德.

八爾時如來師子座下座內衆流. 九爾時華

藏下天地徵祥. 十如此世界下. 結通無盡.

1今卽初也. 如是我聞者. 謂如是一部經義.

我昔親從佛聞故. 佛地論云. 謂傳佛敎者.

言如是之事我昔曾聞. 如是總言依四義

轉. 一依臂喩. 二依敎誨. 三依問答. 四依

許可. 具如彼論. 餘更有釋意不殊前. 此上

總合信聞. 若離釋者. 先釋如是信成就也.

智論云. 佛法大海信爲能入. 智爲能度. 信

者言是事如是. 不信者言是事不如是. 故

肇公云. 如是者. 卽信順之辭也. 信則所言之

理順. 順則師資之道成. 經無□約. 非信不

2傳. 故稱如是. 有云. 聖人說法但爲顯如.

唯如爲是故稱如是. 此唯約所詮之理. 次

眞諦三藏云. 眞不違俗名之爲如. 俗順於

眞稱之爲是. 眞俗無二故稱如是. 此約所

詮理事. 若云如斯之言是佛所說. 則唯約

能詮. 有云. 如者當理之言. 言理相順. 謂之

如也. 是者無非之稱. 此明說事如事說理

如理. 明能詮之敎. 稱於事理也. 融3公云.

如是者. 感應之瑞也. 如以順機受名. 是以

無非爲稱. 衆生以無非爲感. 如來以順

機爲應. 經以言敎出於感應. 故云如是.

此兼對機. 上來諸釋各是一4途. 更有諸釋.

言異意同. 若依生物之信. 應如智論及佛

5地合釋. 若取敵對阿優. 應如眞諦所釋.

中              欄

今當廣之. 外謂阿之言無. 優之言有. 萬法

雖衆不出有無. 此卽斷常之計. 今云. 如卽

眞空. 是卽妙有. 旣無6俗外之眞. 故空而非

斷. 無眞外之俗. 故有而非常. 卽對破邪宗

以彰中道. 一代時敎不出於斯. 故云如是.

若華嚴7宗□無障□法界曰如. 唯此無非

爲是. 應隨敎門深淺. 以顯如是不同. 二我

聞者聞成就也. 將欲傳之於未聞. 若有言

而不傳便是待設. 不在能說貴在能傳故.

次明我聞. 我卽阿難. 聞謂親自聽聞. 云何

稱我卽諸蘊假者. 此用何聞. 若依大小乘

法相. 各有三說. 一耳聞非識. 二識聞非耳.

三緣合方聞. 然或具四緣八緣等. 雖因耳

處廢別從總. 故稱我聞. 法雖無我言語便

故. 隨順世間故稱我聞. 非邪慢心而有所

說. 若依無相. 我旣無我. 聞亦無聞. 從緣空

故而不壞假名. 卽不聞聞耳. 若約法性. 此

經旨趣. 傳法菩薩. 以我無我不二之眞我. 根

境非一異之妙耳聞無□法界之法門也.

然阿難所不聞經. 或云展轉傳聞. 或云. 如

來重說. 或云. 得深三昧. 8或自然能通. 上皆

就跡而說實. 是大權菩薩影響弘傳. 如不

思議境界經. 斯爲良證. 但隨機敎別. 故見

聞不同. 上來總顯已聞竟. 第二標主時處

者. 卽三成就. 言一時者時成就也. 時者亦

隨世假立時分. 一者揀異餘時. 如來說經

時有無量. 不能別擧. 一言略周. 故云一

時. 如涅槃云. 一時佛在□河岸等. 卽法王

啓運嘉會之時也. 亦可機敎一時. 謂上言如

下              欄

是言. 雖當理若不會時. 亦爲虛唱. 今明

物機感聖聖能垂應. 凡聖道交不失良機.

故云一時. 佛者主成就也. 具云勃陀. 此云

覺者. 謂自他覺滿之者. 雖具十號佛義包

含. 故偏明之. 義見題中. 9三在摩竭10下處

成就也. 眞身無在而無不在. 故次辨之. 摩

竭提國者. 通擧說處. 此云無毒害. 以國法

無刑戮故. 表能化法. 或云遍聰慧. 聰慧之

人遍其國故. 表所化機. 阿蘭若法者. 別擧

說場也. 阿蘭若者. 此云無□諍. 卽事靜也.

法者所證眞理. 二障業苦□雜斯盡也. 事

理俱寂故加法言. 菩提場者. 菩提云覺. 卽

能證大智圓明究竟也. 場者證菩提之處也.

然事處卽天地之中. 王舍城之西二百里. 金

剛座上. 約法則萬行皆是道場. 理智相會之

所. 故爲表所說如所證. 故不移其處說

之. 若圓融時處等. □如前說. 第三別明時

分者. 前標一時未知何時. 故今別顯是初

成佛時. 亦彰大師出現時也. 此敎勝故衆敎

本故. 在於初時. 初言尙總幾日之初. 九會

之文同此初不. 略爲三解. 一約不壞前

後相說. □成初七說前五會. 第二七日說

十地等. 第九一會乃在後時. 以祇園身子

皆後時故. 常□之說不妨後時. 雖能頓說

有所表故. 初五信解行願最在初故. 故皆

云不離道樹. 第六會因地證位居其次深.

故無不起菩提樹言. 法界極證最在於後

故. 亦顯二乘絶見聞故. 雖異處別時亦不

相離. 爲寄穢土以顯淨故. 須前後耳. 若

經數: 一七三五

經名: 大方廣佛華嚴經疏卷第四

頁數: 五三○

上              欄

爾世親那云初七不說但思惟行因緣行耶.

世親□見十地. 卽爲論釋. 或則未窮廣文.

或則知見有異未全剋定. 菩提流支意大同

此. 二順論釋. 九會皆在二七日後. 二七非

久亦名始成. 三約實圓融釋. 皆在初成一

念之中. 一音頓演七處九會無盡之文. 海印

定中一時印現以應機出世機感卽應. 應卽

有說無非時失故. 祇園身子. 蓋是九世相

收. 重會之言亦猶燈光涉入. 故法界放光.

亦見菩薩遍坐道場成正覺故. 此經十地

之初無二七之言. 二七之言順別機故. 故

諸經論. 顯初說時有多差別. 謂普耀密[&FFFF]#二

經. 第二七日卽說三乘. 法華過三七日方

云說小. 四分律中六七. 興顯行經七七. 五

分八七. 智論五十七日. 有云. 與十二游經一

年大同. 時旣不定說亦不同. 皆根器所宜

見聞有異約佛赴機無時不說. 望器無感

未曾有說. 登地□見常說一味之經. 就佛

而言無說不說. 若攝方便. 皆一乘之印現

差別耳. 無涯之說不應局執故. 應總攝以

爲十重. 如前已辯. 上顯時分. 次釋成正覺

義. 約敎不同. 小乘三十四心斷結. 五分法

身初圓. 名成正覺. 是實非化. 大乘之中約

化八相示成. 約報十地行滿四智創圓. 名

曰始成正覺. 據實卽古今情亡心無初相.

名之曰始. 無念而照. 目之爲正. 見心常

住稱之曰覺. 始本無二目之爲成. 約法

身自覺聖智. 無成無不成. 若依此經. 以

十佛法界之身雲. 遍因陀羅網無盡之時處.

中              欄

念念初初爲物而現. 具足主伴攝三世間.

此初卽攝無量劫之初無際之初. 一成一切

成無成無不成. 一覺一切覺無覺無不覺.

言窮慮寂不壞假名. 故云始成正覺. 如出

現品及不思議法品廣顯. 攝前諸說. 皆一乘

之所現也. 第四別顯處嚴者. 然此下處主及

衆. 卽三世間嚴. 三中前二卽如來依正. 衆卽

淨土輔翼不空. 今初器界嚴者. 卽廣於前場

之嚴. 顯成前覺之妙. 異於餘經之處. 於中

四事各十種嚴. 明卽染顯淨卽爲四別. 第

一地嚴. 第二樹嚴. 第三宮殿嚴. 第四師子座

嚴. 然此諸嚴各具三釋. 一約事可知. 二

表法. 謂地表心地法身. 樹表菩提. 宮殿表

無住涅槃. 座表法空等. 三就因行. 謂一以

窮心地法身之因. 報得增上金剛之地. 二

以般若爲因. 三以悲智相導爲因. 四亦以

法空爲因. 然或一因行成一切嚴或一切

行成一嚴. 或一行成一嚴. 或一切行成一

切嚴. 以通融別純雜無□. 今但明一行一

嚴顯所表故. 然各攝無盡之德故. 四事皆

有十句. 初總後別. 今且就文各分爲四. 今

初心地十句分四者. 1第一總顯地體. 二四

地相具德. 三四地上具嚴. 四一擧因結用.

今初標以堅固釋2以金剛. 諸敎或云. 木樹

草座. 多云座是金剛. 今全地金剛. 則權實斯

顯徹華藏故. 廣如彼品次上妙下地相具

德. 約因釋者. 一寶輪者. 一攝一切圓行致

故. 二及衆寶華開覺悅他故. 三淸淨摩尼

圓淨明徹故. 以上三行用嚴心地故. 結云

下              欄

以爲嚴飾. 上皆形色四卽顯色. 謂靑黃等

殊. 名諸色相種種重疊深廣如海. 互相映

發. 等彼波瀾或諸色俱生. 或更相攝入. 含

虛瑩徹. 現勢多瑞. 名無邊顯現. 此由隱顯

自在定散無□. 隨機利行之所致也. 三摩

尼下. 明地上嚴者. 一寶幢曲有五句. 一摩

尼爲體. 二三光音明用. 四五網纓辯飾. 就

因行者. 降魔伏外爲幢. 智光常照慈音外

悅願行交羅戒香[&FFFF]#馥. 四攝周垂故. 二摩

尼雨寶表神通如意. 隨機變現雨法寶故.

三妙華散地. 亦多因行遍嚴心故. 四寶樹行

列者. 德行建立故. 四佛神力下擧因結用.

佛力者出所因也. 嚴具多門別說難盡故.

總云一切悉現. 或於樹中現. 或於上諸嚴

具及地中現. 明一一行中皆道場故. 第二

覺樹嚴者. 卽大智因感有十一句分四. 初

一總顯高3勝. 長聳[&FFFF]#露圓妙獨出故. 約因

卽智超數表爲高. 本性不昧爲顯. 成物具

德曰殊. 更無二眞爲特. 約果樹卽菩提.

二金剛下六句. 明體攝衆德. 一身是金剛金

剛三昧本智因故. 正行成立爲樹身也. 二

幹是[&FFFF]#璃. 本智發解內外明徹故. 三雜寶枝

條. 解隨境差故. 四條假葉以爲嚴. 智資定

而深照. 寶葉雖異共成一蔭. 百千定門同

歸一寂. 自蔭蔭他也. 五寶華異色在樹.

分枝承4光色. 同於地布影. 表神通等法

依定有差. 俱承智光影現心地. 六華雖

不同. 果皆如意無邊行海. 同趣菩提. 若自

利果成內則含輝. 若身心湛寂外便發焰.